
## 



##### 

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 11-12-2014

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ.Πρωτ. - …… –

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΑΣΤΙΚΟΥ ΣΧΕΔΙΑΣΜΟΥ& ΕΦΑΡΜΟΓΩΝ

|  |
| --- |
| ΠΡΟΣ: τον Πρόεδρο του Δημοτικού Συμβουλίου  Κο Γεράσιμο Βλάχο |

Δ/νση: Λ. Μεσογείων 415-417, τ.κ.15343

Τηλ: 2132004500

Fax: 2132004513

Πληρ: Α. Παλαμάρη

e-mail: [alexandra.palamari@agiaparaskevi.gr](mailto:alexandra.palamari@agiaparaskevi.gr)

ΘΕΜΑ: Λήψη Απόφασης Αποδοχής παραχώρησης χρήσης 14 σχολικών συγκροτημάτων σύμφωνα με την από 13-11-14 Απόφαση του Διοικητικού Συμβουλίου της Α.Ε. «Κτιριακές Υποδομές ΑΝΩΝΥΜΗ ΕΤΑΙΡΕΙΑ»

Με το από 13-11- 2014 Πρακτικό της 34ης Συνεδρίασης του Διοικητικού Συμβουλίου της Ανώνυμης Εταιρείας με την επωνυμία «Κτιριακές Υποδομές Ανώνυμη Εταιρεία», επί του Ενδέκατου Θέματος της Ημερήσιας Διάταξης, εγκρίθηκε:

1. η παραχώρηση της χρήσης, άνευ ανταλλάγματος και για δέκα πέντε (15) χρόνια, στο Δήμο Αγίας Παρασκευής, των ακινήτων ιδιοκτησίας της εταιρείας «ΚΤΙΡΙΑΚΕΣ ΥΠΟΔΟΜΕΣ Α.Ε.» ως οιωνεί καθολικής διαδόχου της εταιρείας Ο.Σ.Κ. Α.Ε. στα οποία λειτουργούν σχολικά διδακτήρια, στο Δήμο Αγίας Παρασκευής, όπως φαίνονται στο συνημμένο πίνακα με την περιγραφή που αναγράφεται στην απόφαση:

|  |  |  |
| --- | --- | --- |
| α/α | ΔΙΕΥΘΥΝΣΗ | ΣΧΟΛΙΚΗ ΜΟΝΑΔΑ |
| 1 | ΟΔΟΣ Ψαρρών | 3Ο Νηπιαγωγείο, 5ο Δημοτικό Σχολείο, 11ο Νηπιαγωγείο |
| 2 | Τσιμισκή – Νικίου -Δραγατσανίου-Χίου οτ196 | 4ο Νηπιαγωγείο, 4ο Δημοτικό Σχολείο |
| 3 | Ναυπακτίας - Λουκή Ακρίτα –Πρίγγουρη -Πλαστήρα | 7ο Νηπιαγωγείο, 9ο Δημοτικό |
| 4 | Οδός Χείλωνος | 8ο Νηπιαγωγείο |
| 5 | Κυκλάδων - Μπουμπουλίνας | 11ο Νηπιαγωγείο, 3ο Δημοτικό |
| 6 | Ψαρρών 5 -Δερβενακίων | 12ο Νηπιαγωγείο |
| 7 | Αιτωλίας & Τερψιθέας | 1ο Γυμνάσιο |
| 8 | Νεαπολέως | 2ο Γυμνάσιο, 1ο Λύκειο, 5ο Νηπιαγωγείο, 2ο Δημοτικό Σχολείο |
| 9 | Κανάρη –Πίνδου – Δερβενακίων Σάκη Καράγιωργα | 3ο Γυμνάσιο, Τ.Ε.Ε Ειδικής Αγωγής Αθηνών, Τ.Ε.Ε. Κωφών και Βαρυκόων Αγίας Παρασκευής, |
| 10 | Αρτέμωνος,Λυκούργου, Θρασυβούλου, Δημοκρατίας | 4ο Γυμνάσιο |
| 11 | Καραϊσκάκη, Λέλας Καραγιάννη, Β. Κατράκη (οτ117γ) | 5ο Γυμνάσιο |
| 12 | Υακίνθου – Κύπρου (ΟΤ146) | 2ο Λύκειο |
| 13 | Χρυσοστόμου Σμύρνης –Πλαταιών–Σ. Καράγιωργα- Δερβενακίων | 3ο Λύκειο |
| 14 | Κρυστάλη – Παπαντωνίου (ΟΤ163) | 4ο Λύκειο |

1. η συναίνεση της «ΚΤΙΡΙΑΚΕΣ ΥΠΟΔΟΜΕΣ Α.Ε.» προκειμένου ο Δήμος Αγίας Παρασκευής να προβεί στις απαιτούμενες ενέργειες για την έκδοση αδειών δόμησης για την κάλυψη των επισκευαστικών αναγκών των σχολείων του Δήμου στα παραπάνω ακίνητα.

Με την ισχύουσα νομοθεσία και σύμφωνα με το Ν.1894/1990 η ακίνητη περιουσία των δημοσίων σχολείων της πρωτοβάθμιας και δευτεροβάθμιας εκπαίδευσης μεταβιβάζεται στους ΟΤΑ, στην περιφέρεια των οποίων βρίσκεται το ακίνητο, όπως ορίζεται από το άρθρο 5 άρθρο 5 § 1 του Ν.1894/90, το οποίο αντικαταστάθηκε με το άρθρο 31 του Ν.2009/92 καθώς και την Κ.Υ.Α. με αριθμό ΣΤ/13/93 (ΦΕΚ 40 Β’/26.1.94).

Όπως διευκρινίζεται και στην από 6-6-14 εγκύκλιο 35 του Υπουργείου Εσωτερικών σύμφωνα με το άρθρο 41 του Ν.4257/2014(ΦΕΚ 93/Α/14-4-14) «Επείγουσες ρυθμίσεις αρμοδιότητας Υπουργείου Εσωτερικών» , ορίζεται ότι η μεταγραφή των αποφάσεων της παρ. 1 του άρθρου 274 του ν. 3463/2006, ήτοι περί μεταβίβασης της ακίνητης περιουσίας των δημοσίων σχολείων της πρωτοβάθμιας και δευτεροβάθμιας εκπαίδευσης, σύμφωνα με τις διατάξεις του ν.1894/1990, εφόσον δεν είχε συντελεστεί μέχρι τη δημοσίευση του ν.4257/14, γίνεται με απόφαση δημάρχου, η οποία μετά τον κατά νόμο έλεγχο, δημοσιεύεται στο Φύλλο Εφημερίδας της Κυβέρνησης και μεταγράφεται ατελώς εντός προθεσμίας ενός (1) έτους από τη δημοσίευση του ν.4257/14.

Μέχρι την ολοκλήρωση της διαδικασίας μεταγραφής (και λόγω των υπό εξέλιξη διαδικασιών από τη μεταβολή των εταιρειών ΟΣΚ Α.Ε. - «ΚΤΙΡΙΑΚΕΣ ΥΠΟΔΟΜΕΣ Α.Ε.»), και προκειμένου ο Δήμος να έχει τη δυνατότητα να προβεί στις απαιτούμενες ενέργειες έκδοσης αδειών για την κάλυψη επισκευαστικών αναγκών των σχολείων, απαιτείται η παραχώρηση της χρήσης όπως διατυπώνεται στο από Διοικητικού Συμβουλίου της Ανώνυμης Εταιρείας με την επωνυμία «Κτιριακές Υποδομές Ανώνυμη Εταιρεία»,

Οι όροι που τίθενται για τη χρήση των ακινήτων σύμφωνα με την παραπάνω απόφαση είναι:

1. Οι απαιτούμενες εργασίες θα λάβουν χώρα σύμφωνα με όσα ορίζουν οι σχετικές πολεοδομικές και άλλες διατάξεις, με επιμέλεια, αποκλειστική ευθύνη και δαπάνες του Δήμου Αγίας Παρασκευής.
2. Ο Δήμος Αγίας Παρασκευής θα είναι αποκλειστικά υπεύθυνος για την εν γένει καλή χρήση και συντήρηση των ακινήτων όπου είναι εγκατεστημένα τα παραπάνω σχολικά συγκροτήματα και θα καλύπτει τις κάθε είδους δαπάνες που θα απαιτηθούν για το σκοπό αυτό καθώς και την αποκατάσταση κάθε είδους ζημίας που μπορεί να προκληθεί προς τρίτους από τη χρήση αυτού.
3. Τυχόν μεταβολή της χρήσης των σχολικών συγκροτημάτων καθώς και η μη εκπλήρωση ή μεταβολή του σκοπού παραχώρησης συνεπάγεται την αυτοδίκαιη ανάκληση της παραχώρησης χρήσης προς το Δήμο Αγίας Παρασκευής και την αυτοδίκαιη περιέλευση της χρήσης των παραχωρούμενων ακινήτων στην εταιρεία «ΚΤΙΡΙΑΚΕΣ ΥΠΟΔΟΜΕΣ Α.Ε.»
4. Εγκρίνει τη δυνατότητα να παραταθεί η παραχώρηση χρήσης μετά τη λήξη της, μετά από αίτηση του Δήμου Αγίας Παρασκευής και σχετική Απόφαση του Διοικητικού Συμβουλίου της εταιρείας «ΚΤΙΡΙΑΚΕΣ ΥΠΟΔΟΜΕΣ Α.Ε.» και εφόσον τα σχολικά συγκροτήματα που είναι εγκατεστημένα επί των παραχωρηθέντων ακινήτων συνεχίζουν να λειτουργούν ως σχολεία δημόσιας εκπαίδευσης.
5. Με τη λήξη της σύμβασης παραχώρησης σύμφωνα με τα οριζόμενα ανωτέρω, τα παραχωρούμενα ακίνητα και τα επ΄ αυτών σχολικά συγκροτήματα περιέχονται στην εταιρεία «ΚΤΙΡΙΑΚΕΣ ΥΠΟΔΟΜΕΣ Α.Ε.».
6. Η συντέλεση της παραχώρησης άρχεται από της κοινοποιήσεως στην εταιρεία «ΚΤΙΡΙΑΚΕΣ ΥΠΟΔΟΜΕΣ Α.Ε.» της απόφασης του Δημοτικού Συμβουλίου του Δήμου Αγίας Παρασκευής περί αποδοχής της κατά τα ανωτέρω παραχώρησης.

Κατόπιν των παραπάνω το Δημοτικό Συμβούλιο Αγίας Παρασκευής πρέπει να αποφασίσει

**για την αποδοχή της παραχώρησης της χρήσης, άνευ ανταλλάγματος και για δέκα πέντε (15) χρόνια, στο Δήμο Αγίας Παρασκευής, των ακινήτων ιδιοκτησίας της εταιρείας «ΚΤΙΡΙΑΚΕΣ ΥΠΟΔΟΜΕΣ Α.Ε., στα οποία λειτουργούν τα 14 σχολικά διδακτήρια στο Δήμο Αγίας Παρασκευής, όπως φαίνονται στο συνημμένο πίνακα και σύμφωνα με τους ανωτέρω όρους και προϋποθέσεις**

**και παρακαλούμε για τη λήψη της σχετικής απόφασης.**

Η παραπάνω αποδοχή της παραχώρησης δε συνεπάγεται ότι ο Δήμος απεμπολεί τα οποιαδήποτε δικαιώματα έχει επ΄ αυτών.

Η ΑΝΤΙΔΗΜΑΡΧΟΣ

ΤΕΧΝΙΚΩΝ ΥΠΗΡΕΣΙΩΝ

ΕΛΙΣΑΒΕΤ ΠΕΤΣΑΤΩΔΗ

|  |
| --- |
| ΔΗΜΟΣ ΑΓΙΑΣ ΠΑΡΑΣΚΕΥΗΣ – ΑΤΤΙΚΗΣ  Ακριβές φωτοτυπικό αντίγραφο από το πρωτότυπο του αρχείου μας.  Αγία Παρασκευή 11-12-2014  ΜΕ ΕΝΤΟΛΗ ΔΗΜΑΡΧΟΥ |
| ΑΛΕΞΑΝΔΡΑ ΠΑΛΑΜΑΡΗ  ΑΓΡ. ΤΟΠΟΓΡΑΦΟΣ ΜΗΧΑΝΙΚΟΣ  ΜΕ ΒΑΘΜΟ Γ΄ |

|  |  |  |
| --- | --- | --- |
| Η ΣΥΝΤΑΞΑΣΑ | H ΤΜΗΜΑΤΑΡΧΗΣ | Η ΔΙΕΥΘΥΝΤΡΙΑ |
| ..-12-14  ΑΛΕΞΑΝΔΡΑ ΠΑΛΑΜΑΡΗ  ΑΓΡ. ΤΟΠ. ΜΗΧΑΝΙΚΟΣ  ΜΕ ΒΑΘΜΟ Γ΄ | ..-12-14  ΑΛΕΞΑΝΔΡΑ ΠΑΛΑΜΑΡΗ  ΑΓΡ. ΤΟΠ. ΜΗΧΑΝΙΚΟΣ  ΜΕ ΒΑΘΜΟ Γ΄ | ..-12-14  ΦΩΤΕΙΝΗ ΤΣΑΚΠΙΝΟΓΛΟΥ  ΑΡΧΙΤΕΚΤΩΝ ΜΗΧΑΝΙΚΟΣ  ΜΕ ΒΑΘΜΟ Β΄ |

|  |
| --- |
| ΔΗΜΟΣ ΑΓΙΑΣ ΠΑΡΑΣΚΕΥΗΣ – ΑΤΤΙΚΗΣ  Ακριβές φωτοτυπικό αντίγραφο από το πρωτότυπο του αρχείου μας.  Αγία Παρασκευή 01-12-2014  ΜΕ ΕΝΤΟΛΗ ΔΗΜΑΡΧΟΥ |
| ΑΛΕΞΑΝΔΡΑ ΠΑΛΑΜΑΡΗ  ΑΓΡ. ΤΟΠΟΓΡΑΦΟΣ ΜΗΧΑΝΙΚΟΣ  ΜΕ ΒΑΘΜΟ Γ΄ |